ПРОТОКОЛ №  15
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  11 май 2015 г.

Днес, 11 май 2015 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

	ПРЕДСЕДАТЕЛ:  	НЕЗАБРАВКА СТОЕВА
	ЧЛЕНОВЕ: 	ГАЛИНА КАРАГЬОЗОВА
                                            	КАЛИН КАЛПАКЧИЕВ
	ВАСИЛ ПЕТРОВ
Отсъствали няма.

При обсъжданията в частта „Взаимодействие с Инспектората към ВСС” на заседанието присъстваха Теодора Точкова – Главен инспектор на ИВСС, Весела Николова и Моника Малинова – инспектори в Инспектората към ВСС.

По внесените допълнителни материали и на основание последвалите разисквания по дневния ред

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Включва в дневния ред следните допълнителни материали:

1. Писмо от г-н Александър Йоловски – началник отдел „Програмиране, търгуване и договаряне”, дирекция „Оперативна програма „Административен капацитет”” към Министерство на финансите с приложена таблица за описание на приоритетни проекти за финансиране от ОПДУ през 2015 г.
2. Възражения от ................................. – съдия в Районен съд гр. Варна, вх. № 11-12-090/30.03.2015 г. и вх. № 11-12-190/13.02.2015 г.

1. ОТНОСНО: Среща с г-жа Теодора Точкова – Главен инспектор на Инспектората към Висшия съдебен съвет, поканена съгласно решение на КПУКИВИВСС по протокол № 13/27.04.2015 г., т. 11.

Г-жа Незабравка Стоева – председател на КПУКИВИВСС и г-жа Теодора Точкова – Главен инспектор на ИВСС изразиха своите становища и предложения във връзка с насоките за взаимодействие между Инспектората към ВСС и Комисията по предотвратяване и установяване на конфликт на интереси и взаимодействие с Инспектората към Висшия съдебен съвет. Мнения изразиха и инспекторите от ИВСС – г-жа Весела Николова и г-жа Моника Малинова. По поставените въпроси взеха отношение г-н Васил Петров, г-жа Галина Карагьозова и г-н Калин Калпакчиев. 
След проведените обсъждания 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. ПРОДЪЛЖАВА утвърдената практика на заседанията на комисията при обсъждания в частта „Взаимодействие с Инспектората към ВСС” да присъстват инспектори от Инспектората към ВСС, съобразно застъпените теми. 
1.2. Сътрудниците на комисията своевременно да предоставят на ИВСС утвърдения от председателя на комисията дневен ред за съответното заседание.

2. ОТНОСНО: Информация от Главния инспектор на ИВСС за отводите на съдиите от Наказателно отделение в Районен съд – Плевен за месец февруари 2015 г.
При обсъждането на приложените материали г-жа Теодора Точкова – главен инспектор на ИВСС докладва пред комисията изготвения от нея анализ на разглежданите отводи.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. Приема за сведение писмо с вх. № 11-12-015/26.03.2015 г. на Главния инспектор на ИВСС, относно Информация за отводите на съдиите от Наказателно отделение в Районен съд – Плевен за месец февруари 2015 г.
2.2. Приема за сведение обобщения анализ на Главния инспектор на ИВСС във връзка с отводите на съдиите от Районен съд – Плевен.

3. ОТНОСНО: Информация от Софийски градски съд за извършена служебна проверка, в отговор на писмо с наш изх. № 94-00-633/14 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. Приема за сведение информация от СГС за извършена служебна проверка по жалба на ......................
3.2. Да се уведоми жалбоподателят, че след направена проверка по жалбата от СГС, липсват данни за наличие на нарушения по движението и издаването на копие на решението по гр.д. № 9139/14 г.

4. ОТНОСНО: Информация от Министерството на правосъдието за постъпилите заявления и изплатени обезщетения по реда на глава ІІІа от ЗСВ за периода 01.01.2015 г. – 31.03.2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за сведение писмо с вх. № 04-00-027/29.04.2015 г. от Министерството на правосъдието във връзка с отчета на министъра на правосъдието за постъпилите заявления и изплатени обезщетения на основание чл. 60м ЗСВ по реда на глава ІІІа от ЗСВ за периода 01.01.2015 г. – 31.03.2015 г.
4.2. Отчетът да се има предвид при изготвяне на анализа на ВСС по чл. 60м от ЗСВ за съответния шестмесечен период.

5. ОТНОСНО: Акт за извършена проверка в РП – гр. София по Заповед № СС-01-1/19.02.2015 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Акт за резултатите от извършена проверка в РП – гр. София по Заповед № СС-01-1/19.02.2015 г. на Главния инспектор на ИВСС.

6. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА декларациите по чл. 12 от ЗПУКИ по списъка – приложение № 1.
6.2. Приетите от комисията декларации да се публикуват на интернет страницата на Висшия съдебен съвет.
6.3. КОНСТАТИРА неспазване на седемдневния срок по чл. 15 от ЗПУКИ за подаването на декларацията по чл. 12, т. 3 от ЗПУКИ с вх. № 98-00-038/03.02.2015 г. – т. 11 от списък приложение № 1.
6.4. ДА СЕ ИЗИСКА допълнителна информация относно декларираното обстоятелство от подателя на декларацията по чл. 12, т. 3 от ЗПУКИ с вх. № № 98-00-038/03.02.2015 г. – т. 11 от списък приложение № 1, във връзка с подадени пред ВСС предходни декларации.
6.5. На основание чл. 18а, ал. 2 от ЗПУКИ ИЗПРАЩА на Комисията по предотвратяване и установяване на конфликт на интереси декларациите по чл. 12 от ЗПУКИ, подадени пред ВСС в просрочие на установените със закона срокове, описани в списък – приложение № 2.

ДОПЪЛНИТЕЛНИ ТОЧКИ

7. ОТНОСНО: Писмо от г-н Александър Йоловски – началник отдел „Програмиране, търгуване и договаряне”, дирекция „Оперативна програма „Административен капацитет”” към Министерство на финансите с приложена таблица за описание на приоритетни проекти за финансиране от ОПДУ през 2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмото на  г-н Александър Йоловски – началник отдел „Програмиране, търгуване и договаряне”, дирекция „Оперативна програма „Административен капацитет”” към Министерство на финансите, ведно с приложената таблица за описание на приоритетни проекти за финансиране от ОПДУ през 2015 г.

8. ОТНОСНО: Възражения от ....................... – съдия в Районен съд гр. Варна с вх. № 11-12-090/30.03.2015 г. и вх. № 11-12-190/13.02.2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

8.1. Не се налага преразглеждане на преписката във връзка с докладваните възражения на ........................... – съдия в Районен съд гр. Варна (вх. № 11-12-090/30.03.2015 г. и вх. № 11-12-190/13.02.2015 г.), тъй като Комисията по предотвратяване и установяване на конфликт на интереси и взаимодействие с Инспектората към Висшия съдебен съвет е разгледала въпроса на съвместно заседание с Комисия «Професионална етика и превенция на корупцията» на 27 април 2015 година и е взела решение по поставения въпрос.
8.2. Присъединява към преписката възраженията от ............................. – съдия в Районен съд гр. Варна с вх. № 11-12-090/30.03.2015 г. и вх. № 11-12-190/13.02.2015 г.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: 		/П/
			                                        НЕЗАБРАВКА СТОЕВА